Ixef III Tasleḍt n tesiktiwin n usugnan yellan deg wammud tanfalit-a (Qqimen i laẓ), tettuɣal-d deg tazwara n ddeqs n yiḍrisen n tsekla (ullisen). Laẓ, ihi igellem-d yir tagnit i yettawin ubabat akken ad iqleb kra n telqimt.»56 « Laẓ », d tamiḍrant, i d-yesbanen dagi belli imezdaɣ n Tamda d imelluẓa, lluẓen wulawen-nsen, imi ur-as-fkin ara ad yečč yinebgi-nsen. Iban-d laẓ-agi ɣef wudem-nsen akked lmakla-nsen, imi anagar lkermus i setten.